เรื่องร้องเรียน (สะพาน,ความปลอดภัย,น้ำท่วม) วันที่ 2022-10-03 09:35:14 — แขวงบางยี่ขัน เขตบางพลัด กรุงเทพมหานคร
สวัสดีค่ะ จากการไปเที่ยวงาน Siam Carnival 2022 ที่จัดใต้สะพานพระราม 8 คิดว่ามีประเด็นด้านความปลอดภัยสาธารณะที่อยากแจ้งหน่วยงาน และเสนอให้ปรับปรุงนโยบายการดูแลประชาชนในการจัดงานประเภทนี้ค่ะ

สถานการณ์คือได้ไปเที่ยวงานเมื่อวันเสาร์ที่ 24 ต.ค. มีการตั้งบูทร้านค้าขนาบข้าง ตรงกลางเป็๋นทางเดิน มีการกำหนดจุดทางเข้า-ออกรวม 3 จุด (ออกระหว่างทางไม่ได้) และช่วงปลายมีทางเข้าส่วนที่เป็นสวนสนุก ซึ่งเป็นไฮไลท์ของงาน ช่วงเริ่มงานตอน 5 โมง คนยังไม่เยอะก็ไม่มีปัญหาอะไร แต่พอช่วงค่ำประมาณ 1 ทุ่ม คนเยอะมากๆ ไม่มีเจ้าหน้าที่ประเมินสถานการณ์และจำกัดคนขาเข้า แถมยังมีคนเดินย้อนเข้ามาในจุดที่เป็นทางออก และมีน้ำนองบนพื้นบริเวณหน้าจุดเข้าสวนสนุก ทำให้การจลาจรติดขัดเป็นอย่างหนัก คนที่อัดแน่นขยับได้ทีละครึ่งก้าว กว่าจะออกมาได้ไม่ต่ำว่า 20 นาที เรื่องโควิดไม่ต้องกลัวเลยเพราะมีแน่นอน แต่ที่น่ากลัวกว่านั้นคือถ้าเกิดอะไรขึ้น คนเหยียบกันตายได้ง่ายเลย เด็กๆก็ติดอยู่ในนั้นด้วย ตอนออกมาเห็นผู้ชายคนหนึ่งเดินอุ้มผู้หญิงที่เป็นลมหมดสติออกมา ส่วนตัวตอนนั้นได้แต่พยายามหาเจ้าหน้าที่จัดงาน ซึ่งเจออยู่ 3 คน ยืนอยู่หน้าทางเข้าถ่ายรูปให้คนที่มาเที่ยว เลยเดินไปอัพเดทสถานการณ์ด้านในว่าอยู่ในจุดที่อันตรายแล้ว เจ้าหน้าที่บอกว่าตอนแรกพยายามกั้นไม่ให้มีคนเดินเข้าไปในจุดทางออก แต่โดนคนด่าเลยต้องเลิกกั้น แต่พอทราบสถานการณ์ข้างใน ก็รับปากว่าจะเข้าไปดู... 

สถานการณ์ที่เจอทำให้คิดถึงมาตรการรักษาความปลอดภัยของกิจกรรมสาธารณะ ซึ่งส่งผลต่อชีวิตของคนจำนวนมาก เข้าใจว่างานที่จัดโดยเอกชนคงทำอะไรไม่ค่อยได้ ขึ้นอยู่กับความรับผิดชอบของผู้จัด แต่หากเป็นพื้นที่ของ กทม. คิดว่าหน่วยงานที่รับผิดชอบน่าจะพอกำหนดมาตรการได้ เช่น พิจารณากลไกการจัดการจำนวนคน การจัดการ traffic ของผู้จัด ก่อนจะอนุญาตให้เอกชนใช้พื้นที่ของ กทม. จัดงาน (ไม่แน่ใจว่ากรณีพื้นที่ใต้สะพานพระราม 8 เป็นแบบไหน แค่อยากให้ความเห็นสำหรับเคสอื่นๆด้วย)